**UVOD**

Prijedlog programa rada Turističke zajednice Grada Otočca u 2016. godini predstavlja realizaciju niza projekata sa utvrđenim ključnim ciljevima promidžbe destinacije, kao i operativni mehanizmi njihove provedbe.

Razvoj turizma kao gospodarske djelatnosti u uskoj je vezi sa stanjem u gospodarstvu u destinaciji, no istovremeno turizam može biti i pokretač razvoja novih djelatnosti. Na tom tragu, iako sa skromnim financijskim sredstvima i ograničenom mogućnosti djelovanja, već cijeli niz godina radi i djeluje Turistička zajednica Grada Otočca.

Prilikom definiranja aktivnosti i planiranja raspodjele sredstava u okviru pojedinih zadaća uzeti su u obzir prioriteti u daljnjem pozicioniranju Otočca i Gacke kao poželjne turističke

destinacije.

Temeljne postavke dane su u Programu razvoja turizma na području grada Otočca 2008 – 2018., u kojem se polazi od hipoteze da turizam svojim multiplikativnim efektima izaziva sveukupni gospodarski razvoj i značajno podiže standard stanovništva.

U nastojanju realizacije barem većeg dijela ovog programa, Turistička zajednica Grada Otočca nastaviti će surađivati sa svim turističkim subjektima, lokalnom samoupravom, Nacionalnim parkovima Plitvička jezera i Sjeverni velebit, turističkim zajednicama na području Županije Ličko-senjske, kao i svim ostalim subjektima vezanim za razvoj turizma.

Glavne smjernice djelovanja Turističke zajednice Grada Otočca u 2016. godini vezane su uz osnovne zadaće turističke zajednice. Intenzivirati ćemo suradnju s turističkom inspekcijom, kako bi se poboljšala kvaliteta ugostiteljsko-turističkih usluga, te kako bi se izbjegli problemi vezani za prijavu i odjavu boravka turista, a samim time i naplatu boravišne pristojbe.

Promotivne aktivnosti u 2016. godini temeljit će se na intenzivnijem oglašavanju, odlasku na inozemne i tuzemne sajmove te kontinuiranom izlasku u medije koji daju kanal kroz koji se promotivne poruke mogu prenijeti odabranom tržištu i tržišnim segmentima.

Očekuje se porast smještajnih jedinica na području Grada, a temeljem jačanja turističke ponude i povećanog broja kreveta, očekujemo porast broja dolazaka i noćenja.

Prisutnost na internetu pokazuje posebnu zainteresiranost, koju planiramo zadržati davanjem korisnih informacija koje će povećati efekt zainteresiranosti i dolaska u destinaciju.

**PLAN PRIHODA**

Program rada za 2016. godinu izrađen je na osnovi očekivanih rezultata (noćenja) u 2016. godini, očekivanog prihoda od turističke članarine, dotacija iz proračuna Grada Otočca, prihoda od najma bankomata i prostora te planiranih prihoda od kandidiranja projekata prema HTZ-u i Ministarstvu turizma.

Osnovni parametri za planiranje prihoda od boravišne pristojbe su:

* Plan noćenja za 2016. godinu
* Cijena boravišne pristojbe
* Struktura gostiju

Na temelju ostvarenog turističkog prometa prethodne i ove sezone realno smo procijenili broj ostvarenih noćenja u idućoj godini, a temeljem toga i prihode od boravišne pristojbe.

Napominjemo da je ovo procjena mogućeg ostvarenja i dana je po pojedinim grupama naplatioca i razredu turističkog mjesta, što je prikazano u slijedećoj tabeli:

**Tabela 1.** **Procjena mogućeg ostvarenja broja noćenja po grupama naplatioca, razredu turističkog mjesta s planom naplate boravišne pristojbe u 2016. godini***.*

|  |  |  |  |  |  |  |
| --- | --- | --- | --- | --- | --- | --- |
| **GRUPA**  **NAPLATIOCA** | **BROJ**  **POSTELJA** | **UKUPNI GODIŠNJI**  **MOGUĆI KAPACITET**  **(br. post x 30 dana**  **x 12 mjeseci)** | **PROCJENA**  **GODIŠNJE**  **POPUNJE-**  **NOSTI**  **(u %)** | **PROCJENA**  **BROJA**  **NOĆENJA** | **VISINA**  **BORAVIŠNE**  **PRISTOJBE**  **(u Kn)** | **IZNOS**  **BORAVIŠNE**  **PRISTOJBE**  **(br. noćenja**  **x visina b.p.)** |
| Hotel  ZVONIMIR | 48 | 17.280 | 40% | 6.912 | 7,00 | 48.384,00 |
| Hotel  PARK | 84 | 30.240 | 30% | 9.072 | 7,00 | 63.504,00 |
| Hotel  Mirni kutak | 60 | 21.600 | 40% | 8.640 | 7,00 | 60.480,00 |
| Hotel  Gacka | 38 | 13.680 | 20% | 2.736 | 5,00 | 13.680,00 |
| Iznajmljivači  Soba i apartmana  „A“ razred | 108 | 38.880 | 7% | 2.721 | 7,00 | 19.051,00 |
| Iznajmljivači  soba, apartmana  i kuća za odmor  «C» RAZRED | 125 | 45.000 | 8% | 3.600 | 5,00 | 18.000,00 |
| Iznajmljivači  soba, apartmana  i kuća za odmor  «D» RAZRED | 84 | 30.240 | 8% | 2.419 | 4,00 | 9.676,00 |
| KAMP | 25 sj | 9.000 | 12% | 1.080 | 4,00 | 4.320,00 |
| **SVEUKUPNO** | **572** | **205.920** |  | **37.180** |  | **237.095,00** |

**Tabela 2: Korisnici boravišne pristojbe**

|  |  |  |  |  |  |  |  |
| --- | --- | --- | --- | --- | --- | --- | --- |
| UKUPNO  BORAVIŠNA  PRISTOJBA | Hrvatski  Crveni križ 1% | HTZ  Potpore  NTZ 2,5% | Ukupno  BP | TZŽ LS  10% | HTZ  25% | TZG  Otočca  65% | Proračun  Grada  Otočca  30% |
| 237.095,00 | 2.370,95 | 5.927,38 | 228.796,67 | 22.879,67 | 57.199,17 | **148.717,83** | 44.615,35 |

Na bazi ostvarenog prihoda s osnova članarine turističkoj zajednici u 2015. godini, napravljena je procjena prihoda od članarine turističkoj zajednici za 2016. godinu. Slijedi raspodjela po korisnicima prihoda od članarine turističkoj zajednici

**Tabela 3*.* Korisnici turističke članarine**

|  |  |  |  |  |  |  |
| --- | --- | --- | --- | --- | --- | --- |
| UKUPNO  ČLANARINA TZ | Državni proračun 3% | HTZ Potpore  NTZ 7,5% | UKUPNO | TZŽ LS  10% | HTZ  25% | TZG Otočca  65% |
| 220.000,00 | 6.600,00 | 16.500,00 | 196.900,00 | 19.690,00 | 49.225,00 | **127.985,00** |

Gradu Otočcu, u planu je blago povećanje traženih sredstava u proračunu Grada Otočca za poslovanje TZG Otočca.

Prihodi iz drugih aktivnosti odnose se na prihode od iznajmljivanja prostora za bankomat i prostora u Uredu. Ostali nespomenuti prihodi planirani su od potpore TZŽ Ličko-senjske te iz ostalih izvora.

Planirani prihodi od HTZ-a i Ministarstva turizma za projekte ovisit će o raspisanim natječajima i podnesenim kandidaturama sukladno natječaju. Nadamo se daljnjem uspješnom osmišljavanju i kandidiranju novih projekata. Ukoliko ne dođe do realizacije istog , ili dođe do ukidanja natječaja, ovaj Program sukladno tome podliježe izmjenama.

|  |  |  |  |  |  |
| --- | --- | --- | --- | --- | --- |
| **PRIJEDLOG PLANIRANIH AKTIVNOSTI**  Prijedlog programa rada za 2016. godinu sadrži sve aktivnosti Turističke zajednice Grada Otočca, koje su planirane s ciljem kreiranja i promocije turističke ponude grada Otočca i Gacke.  Planirani program temelji se na realnim mogućnostima, rezultatima i pretpostavkama razvoja turizma na prostoru Gacke s naglaskom unaprjeđenja općih uvjeta boravka turista, promociji turističkog proizvoda, te planiranim akcijama dovođenja turističkog potrošača na ovo područje. Sve aktivnosti koje poduzimamo usmjerene su na ostvarenje glavnog cilja, a to je kvalitetniji i konkurentniji turizam naše destinacije.  Program rada sadrži:   * Administrativne rashode – rashodi za zaposlene i poslovanje ureda   + - Financijska sredstva: 342.400,00 kn * Rashodi za zadaće turističke zajednice   + - Financijska sredstva : 358.900,00 kn |  |  |  |  |  |
| 1. **ADMINISTRATIVNI RASHODI**   Administrativni rashodi sadrže sve poslove ureda turističke zajednice i ostale poslove koji su nužni za ostvarenje programa rada turističke zajednice. To su rashodi za plaće zaposlenih, materijalni rashodi i rashodi za usluge. Uglavnom su to fiksni troškovi u kojima nema većeg odstupanja tijekom godine. |  |  |  |  |  |
|  |  |  |  |  |  |
| Rashodi u 2016. godini planirani su maksimalno racionalno, polazeći od obveze ispunjavanja zakonskih zadaća i načela svrsishodnosti i učinkovitosti korištenja ukupnog proračuna. Radno vrijeme turističkog ureda Grada Otočca i TIC-a prilagoditi ćemo ukazanim potrebama.  Turistički ured, kao i TIC-evi, provoditi će osnovne zadatke Turističke zajednice sa naglaskom na informativne promotivne aktivnosti i to kako slijedi:   * Komunikacija i pružanje informacija :  1. Prikupljanje i ažuriranje informacija o turističkoj, kulturnoj i ostaloj ponudi Grada 2. Distribucija informacija: mail, telefon, web stranica 3. Distribucija promotivnih materijala  * Vođenje evidencije i statistike  1. Dnevna evidencija prijave i odjave gostiju 2. Statistika ostvarenih dolazaka i noćenja na području Grada – dostava podataka HTZ-u 3. Evidencija uplaćene boravišne pristojbe i turističke članarine  * Suradnja sa turističkim agencijama i turističkim zajednicama regije  1. Priprema i dostava relevantnih informacija turističkim agencijama 2. Kontinuirano dostavljanje prilagođenih informacija o turističkoj ponudi Grada turističkim uredima HTZ-A na području RH |  |  |  |  |  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |

**RASHODI ZA ZADAĆE TURISTIČKE ZAJEDNICE**

Financijski plan slijedi programom planiran zadaće, te područja zadaća sukladno postavljenim ciljevima. Za zadaće je ukupno planirano **358.900,00** kn.

1. **DIZAJN VRIJEDNOSTI**

**planirano : 215.900,00 kn**

Zadaća **Dizajn vrijednosti** sastoji se od tri podzadaće a to su: Poticanje i sudjelovanje u uređenju grada, Manifestacije ,TIC i Novi proizvodi.

1. **Poticanje i sudjelovanje u uređenju grada** provodi se u cilju očuvanja turističkog prostora, unaprjeđivanja turističkog okružja i zaštite čovjekova okoliša te unaprjeđivanje turističke ponude. Uređenje grada provodi se u suradnji sa Gradom, komunalnim društvom te Srednjom školom Otočac.

Cvjetnim uređenjem destinacije želi se doprinijeti ugodnosti boravka u destinaciji.

* 1. Uređenje grada
  2. Projekt Volim Hrvatsku
* Očekivani rezultat : podizanje svijesti o značaju ljudskog faktora za turizam
* Nositelj: TZG Otočac
* Rok- travanj – lipanj 2016
* Financijska sredstva : 10.000,00 kn

1. **Manifestacije**

Turistička zajednica će podržavati organizaciju i održavanje kulturnih, zabavnih, sportskih i ostalih manifestacija koje imaju za cilj unaprjeđenje proizvoda, te stvaranje prepoznatljivog image-a turizma Gacke i Otočca. Kao i do sada turistička zajednica organizirat će tradicionalne manifestacije Eko-etno Gacka i Mačkare u Gackoj, Ivanjske dane u Švici, dječje ljeto u Gacki i Advent u Otočcu.

Svi projekti koji su prijavljeni temeljem javnog poziva za sufinanciranje, podržati ćemo nakon dostavljene dokumentacije i priloženih računa.

U ostalim manifestacijama sudjelovat će kao suorganizator i/ili podrška, bilo da se radi o sportskim, kulturnim ili ostalim manifestacijama.

* 1. **Kulturno-zabavne**
* Očekivani rezultati : povećani broj posjetitelja i noćenja u destinaciji
* Nositelj: TZGO i Grad Otočac
* Rok:2016.
* Financijska sredstva : 120.000,00 kn
  1. **Sportske manifestacije**
* Financijska sredstva:20.000,00 kn
  1. **Potpore ostalim manifestacijama**
* Financijska sredstva:20.900,00 kn

1. **TIC**

U 2014. godini odlukom Povjerenstva za strateško planiranje u turizmu, postavljen je i uređen TIC na Orovcu koji je u 2015. godine preseljen u centar Grada.. Od obnove malenica, TIC na Majerovom vrilu , postao je prepoznatljiv svim posjetiteljima Gacke doline po ponudi suvenira i pružanju informacija u mlinici korištenoj sa strane TZG Otočca.

* financijska sredstva: 20.000,00 kn

1. **Novi proizvodi**

Suvremeni turizam temelji se na raznolikosti, autohtonosti, jedinstvenosti, a sve to nije moguće bez stalnih inovacija, novih ideja i sve atraktivnije, kreativnije i raznovrsnije ponude. Turistička ponuda temelji se na posebnim motivima, a stupanj zadovoljstva utvrđuje se ostvarenim doživljajem. U 2016. godini nastojat ćemo osmisliti i kandidirati nove proizvode sukladno Javnom pozivu kojeg raspisuje HTZ i Ministarstvo turizma.

-financijska sredstva: 25.000,00 kn

1. **KOMUNIKACIJA VRIJEDNOSTI**

**planirano: 108.000,00 kn**

Zadaća **Komunikacija vrijednosti** sadrži alate usmjerene na efikasnije komuniciranje s ciljanom publikom, te pridonosi stvaranju marke destinacije.

Postojeća web stranica, izmijenjena 2015. godine, primarni je izvor turističkih informacija i polazna/dolazna točka u promociji na internetskim društvenim mrežama. Cilj web stranice je zadovoljavanje informacijske potrebe individualnih gostiju, interne (članovi TZGO), opće i stručne javnosti.

Zadaća komunikacija vrijednosti sastoji se od:

1. **Online komunikacije** – sadrži promotivne i druge tržišne aktivnosti koje su planirane s naglaskom na specifičnoj promidžbi strateški značajnih proizvoda destinacije.

* financijska sredstva: 15.000,00 kn

1. **Ofline komunikacije** – sadrži oglašavanje koje ostaje temeljem promotivnih aktivnosti, izradu novog promidžbenog materijala prema potrebi suvremenog turista, suvenire za promidžbu te nadopunu smeđe signalizacije i info tabli uz nove atrakcije.

* financijska sredstva : 93.00,00 kn

1. **DISTRIBUCIJA I PRODAJA VRIJEDNOSTI**

**planirano: 30.000,00 kn**

Zadaća **Distribucija i prodaja vrijednosti** sadrži tri područja zadaća:

1. **Sajmovi** u skladu sa zakonskim propisima i programom rada za 2016. godinu predlaže se odlazak na inozemne sajmove , i u sklopu LAG-a, aktivno praćenje tuzemnih sajmova.

* Očekivani rezultat **:**povećani turistički promet
* Nositelj :TZGO
* Ostali dionici : HTZ, TZ Ličko senjske Županije, Grad Otočac
* Financijska sredstva: 15.000,00 kn

1. **Studijska putovanja novinara** – prijem, smještaj i organizacija boravka studijskih grupa prema planu HTZ-a .

* Očekivani rezultat:objava reportaža u tiskanim i elektronskim medijima
* Nositelj: TZGO
* Ostali dionici:HTZ, TZLSŽ
* Financijska sredstva: 5.000,00 kn

1. **Posebne prezentacije** sadrže nove i suvremene turističke trendove na tržištu od posebnih interesa.

* Cilj: prezentacija turističke ponude i turističkih mogućnosti destinacije
* Očekivani rezultat: povećanje poznatosti turističke destinacije i povećanje turističkog prometa
* Nositelj:TZGO
* Ostali dionici: Grad Otočac
* Financijska sredstva:10.000,00 kn

1. **INTERNI MARKETING**

**planirano: 5.000,00 kn**

Interni marketing odnosi se na edukaciju, u cilju stvaranja preduvjeta za sustavni razvoj turizma, odnosno podizanja razine znanja i vještina potrebnih u osmišljavanju kvalitetnih kulturno-turističkih proizvoda.

1. **TRANSFER BORAVIŠNE PRISTOJBE GRADU (30%)**

**planirano: 44.700,00 kn**

Turistička zajednica Grada Otočca od prikupljenih sredstava boravišne pristojbe 30% izdvaja u Proračun grada Otočca sukladno odredbama čl. 20 stavka 5. Zakona o boravišnoj pristojbi.

U 2016. godini planirano je blago povećanje prihoda od boravišne pristojbe.

**Turistička zajednica Grada Otočca sudjeluje u obavljanju i drugih poslova koji se neplanirano javljaju tijekom godine, a od interesa su za turizam grada Otočca i Gacke*.***